Lyrics: 1962–1985

Lyrics: 1962–1985 er en bok som samler alle Bob Dylans tekster fra starten av karrieren hans i 1962 til 1985. Boken kom ut på Knopf forlag i 1985 og er en utvidet utgave av Writings and Drawings. Lyrics inneholder tekstene fra samtlige album fra debutalbumet Bob Dylan til Empire Burlesque, og i tillegg notater og tegninger fra Dylans hånd.

Michiko Kakutani omtalte boka i The New York Times. Han påpekte hvordan rene tekstutgaver av Dylans dikt var klart svakere enn sang-versjonene («his lyrics nonetheless tend to be diminished when they appear in book form, divorced from the sensual, emotive matrix of the music»), men slo også fast at mange av sangene – særlig de tidlige – likevel framsto med en vill språkglede og en stemningsfull bildebruk («evince a wild, unaccommodated love of language, combined with a seemingly unconscious ability to spin out images that are at once evocative and allusive»).Michiko Kakutani: «Books of The Times;  Times Are A-Changin'», The New York Times 23. november 1985.

Fartein Horgar beskrev boken som et praktverk som tydelig viste i hvor stor grad Dylan i disse tidlige årene var påvirket av den amerikanske visetradisjonen, for eksempel Woody Guthrie. Boken viser fram «en av vår samtids merkeligste kunstnerskjebner».Fartein Horgar: «Dylan i praktverk», Bergens Arbeiderblad 6. april 1987, side 31. Halvdan Freihow argumenterte – blant annet med utgangspunkt i Lyrics – for at sangtekstforfattere burde få en høyere status innen kulturen, og han fremmet forslag om at Svenska Akademien burde tlldele Dylan Nobels litteraturpris, noe det da også gjorde mange år senere.Halvdan Freihow: «Nobelprisen i litteratur til Bob Dylan», Puls nr. 11, 1987, side 28 f.  

 Referanser 

Kategori:Bob Dylan-bøker